̀ у́бѡ во и́стинна весє́лія у́мъ пріи́детъ єсте́ственнѣ, и ра́дость имѣ́ти бу́детъ не ма́лу, и почі́етъ ѿню́дъ, єгда̀ вся̂ прише́дъ и ѡста́вль, къ єдинонача́льнѣй ѻ́нѣй и пе́рвѣйшей винѣ̀ горѣ̀ просте́рлся бы, и та́мѡ бы дости́глъ ѡбраще́ніемъ у́мнымъ, ѿ нея́же вся̂ же су́ть, и я̀же всѣ́хъ, си́рѣчь нача̂ла же и среды̀ и концы̀, и въ не́йже вся̂ соста́вишася и соде́ржатся, и є́юже къ концу̀ своему̀ во́дятся соверша́ємая: и єя́же ра́ди благостра́ждутъ благостра́ждущая: ѿ нея́же и са́мъ то́й ужѐ у́мъ, и како́въ є́сть, созда́ся: ѡ́бразомъ нѣ́кимъ самому̀ къ себѣ̀ мо́щно є́сть уму̀ѡбраща́тися, ко ѻ́нѣй и́стиннѣй и всѣ́хъ винѣ̀ ѡбраща́ему, су́щей єгѡ̀ и́стинному первоѡбра́зію